al marco
Store norske leksikon,Økonomi og næringsliv,Penger,Numismatikk
Al marco er en betegnelse på en metode for å justere mynters størrelse. Et annet uttrykk for dette er al peso ('etter vekt').
Justering av mynt (i middelalderen og begynnelsen av den nyere tid) foregikk ved at man nøyde seg med at et visst antall mynter til sammen ga en middelvekt som stemte med den fastsatte vekt. Følgen var at bare få enkeltstykker hadde riktig vekt, idet denne enten var for lav eller for høy. Da man smeltet ned de overvektige myntene, ble myntfoten stadig forringet.Også finheten ble justert al marco. Motsatt: al numero eller al pezzo ('etter antall, stykke'). Les mer i Store norske leksikon numismatikk mynt penger